text: Glemt natmad udløste brandalarm
  07 juni 2012 kl. 06.33
  En 55-årig beboer på plejehjemmet i Købmagergade i Fredericia blev indlagt til observation efter en brand kort efter midnat. Beboeren havde glemt noget mad, som han var igang med at lave.
  Brandalarmen kom kl. 0.32. Der var melding om åben ild, men det viste sig, at der kun var kraftig røgudvikling fra kogepladen, hvor der var glemt en gryde.
  En brandalarm på et plejehjem udløser normalt en stor alarm. I dette tilfælde slap beboeren med at overnatte på sygehuset til observation for røgforgiftning.
  